‘লক্ষ্মীর ভাণ্ডারের’ বর্ধিত টাকা কবে থেকে অ্যাকাউন্টে ঢুকবে?

কলকাতা: বিধানসভা নির্বাচনের আগে মুখ্যমন্ত্রী মমতা বন্দ্যোপাধ্যায়ের (Mamata Banerjee) বিরাট বড় মাস্টারস্ট্রোক।লক্ষ্মীর ভান্ডার প্রকল্পের জন্য ১৫ হাজার কোটি টাকা বরাদ্দ করা হয়েছে। লক্ষ্মীর ভাণ্ডারে (Lakshmir Bhandar) ৫০০ টাকা বাড়ানো হয়েছে। ভোটের আগে এই ঘোষণা অত্যন্ত গুরুত্বপূর্ণ। যারা ১০০০ টাকা করে পেতেন তারা ৫০০ টাকা করে পাবেন, আর তপশিলি উপজাতির মহিলারা ১২০০ টাকা করে পেতেন এবার থেকে তারা পাবেন ১৭০০ টাকা করে। বঙ্গবাসী ও নারী ক্ষমতায়নে বড় পদক্ষেপ নিল রাজ্য। কবে থেকে বৃদ্ধি পাওয়া টাকা পাবেন এই প্রশ্নই এখন ঘুরছে রাজ্যের লক্ষ্মীদের মনে।

ফেব্রুয়ারি মাস থেকেই বর্ধিত পাওয়া টাকা মিলবে। অ্যাকাউন্টে ঢুকবে গরমা গরম ১৫০০ ও ১৭০০ টাকা। ভোটের আগে রাজ্যের ভাঁড়ারে টান পড়লেও আসন্ন নির্বাচনের কথা বিবেচনা করেই বর্ধিত ভাতা বলে মনে করা হচ্ছে। ২০২১ সালের বিধানসভা নির্বাচনের আগেই ‘লক্ষ্মীর ভাণ্ডার’ প্রকল্প চালুর ব্যাপারে ঘোষণা করেছিলেন মুখ্যমন্ত্রী মমতা বন্দ্যোপাধ্যায়। নির্বাচন মেটার পরেই কথা রাখেন মুখ্যমন্ত্রী। এ বার ২০২৬ সালের বিধানসভা নির্বাচনের (West Bengal Assembly Elections 2026) আগে সেই প্রকল্পে ব্যয় বরাদ্দ বৃদ্ধি করল রাজ্য সরকার। রাজ্য সরকারের নতুন অর্থবর্ষের বাজেট অনুযায়ী প্রত্যেক মহিলারা অতিরিক্ত ৫০০ টাকা ‘লক্ষ্মীর ভাণ্ডার’ প্রকল্পে আর্থিক সাহায্য পাবেন। এই প্রকল্পে মোট ১৫ হাজার কোটি টাকা বরাদ্দ করেছে রাজ্য সরকার। বাজেট ঘোষণা অনুযায়ী, যে মহিলারা ১০০০ টাকা আর্থিক সাহায্য পেতেন, তাঁরা এ বার ১৫০০ টাকা পাবেন। এ ছাড়া তফসিলি জাতি, জনজাতি এবং পিছিয়ে পড়া সম্প্রদায়ের মহিলারা এই প্রকল্পে ১৭০০ টাকা আর্থিক সাহায্য পাবেন। ২০২৬-২৭ অর্থবর্ষ থেকেই এই সিদ্ধান্ত কার্যকর হবে।